stanford-oval/wikipedia huggingface dataset:
3D-grafiikka
3D-grafiikan renderöintitapoja

Kolmiulotteisen grafiikan automaattista piirtämistä esimerkiksi kaksiulotteiselle pinnalle sanotaan 3D-renderöinniksi. Se tarkoittaa esimerkiksi kappaleen varjostusta siten, että syntyy vaikutelma kolmiulotteisuudesta. Renderöintitekniikat vaihtelevat etenkin sen mukaan, kuinka paljon aikaa ja laitteistoresursseja yksittäisen kuvan piirtämiseen on käytettävissä.
Reaaliaikainen 3D-animaatio, jota käytetään esimerkiksi tietokonepeleissä ja demoissa, vaatii yksittäisen kuvan piirtoa sekunnin murto-osassa. Tämän vuoksi piirtomenetelmät ovat melko suoraviivaisia ja rasterointipohjaisia; rasterointipohjaisissa menetelmissä pinnan valaistus ei perustu säteenseurantamenetelmään. Näille piirtoalgoritmeille on tehokkaita laitteistotason toteutuksia nykyaikaisissa grafiikkasuorittimissa.
Sekä rasterointi- että säteenseurantamenetelmä voi käyttää geometriatietona polygonia tai vektoriformaattia, mutta suurin ero kuvan laadussa ja suorituskyvyssä tulee säteenseurannan vaatimasta laskentamäärästä valonsäteiden heijastuksien ja hajoamisen määrien vuoksi. Säteenseurantaa varten eräissä grafiikkasuorittimissa on erikoistuneita toimintoja nopeuttamaan BVH-hakuja (engl. bounding volume hierarchy) vähentämällä tarvittavia säteiden leikkauskohtien hakuja, mutta menetelmä ei täysin korvaa rasterointia laskennan vaativuuden vuoksi. Kehitykseen vaikutti grafiikkasuorittimien muuttuminen kiinteätoimisista suurempaan ohjelmoitavuuteen.
Reaaliaikaisen grafiikan renderöintiin käytetään ohjelmointirajapintoja kuten Khronos Groupin OpenGL:iä, Microsoftin Direct3D:tä, Applen Metalia, AMD:n Mantlea ja uusimpana rajapintana Khronos Groupin Vulkania.
Elokuvateollisuudessa ja kuvituksessa näyttävyys on piirtonopeutta tärkeämpi prioriteetti, joten niissä saatetaan käyttää laskennallisesti vaativampia menetelmiä. 
Pyyhkäisyviivarenderöinti (engl. scanline rendering) oli suosittua kun rasterointi oli vielä uutta. Pyyhkäisyviivamenetelmää käytti muun muassa RenderManin edeltäjä Reyes.
Suunnitteluohjelmistoissa mallintamiseen käytettävät ohjelmistot vaativat pinnoilta hyvää tarkkuutta. Parhaat ohjelmistot laskevat pinnat käyrien perusteella NURBS-pintoina. Jotkut ohjelmistot kykenevät myös reaaliaikaiseen toimintojen mallintamiseen ja simulointiin.
Rasterointi

Reaaliaikaisen 3D-grafiikan renderöinnin yleisin menetelmä on rasterointi.
Rasterointi tarkoittaa jatkuva-geometrisen esityksen (kolmion) muuntamista diskreettiin geometriaan pikselipohjaiselle näyttölaitteelle.
Grafiikkaliukuhihnassa rasterointi muuttaa grafiikkaprimitiivit pikseleiksi: jokainen näkyvä reuna ja kolmio jokaisessa kappaleessa esitetään näyttöavaruudessa. Tekstuurit liitetään, Z-puskurin syvyystiedolla käsitellään näkyvyydet sekä tehdään muut alpha- ja stencil-tarkistukset.
Toisin kuin säteenseuranta-algoritmeissa, rasteroidessa ei käytetä valonheijastuksia arvioimaan, mitkä pinnat näkyvät lopputuloksessa (suoraan tai epäsuoraan mm. heijastuksien tai läpinäkyvyyden seurauksena). Rasterointi arvioi pintojen sijaintia ja piiloon jäämistä syvyyssijainnin perusteella.
Videopeleissä säteenseurantaa käytetään rasterointimenetelmän kanssa, jossa säteenseurannalla tuotetut varjot ja valaistus yhdistetään. Polunseuranta (path tracing) on eräs tavoiteltava renderöintimuoto.
Rasterointimenetelmässä käytetään ympäristökarttoja tai kuutiokarttoja (engl. cube mapping) heijastuksien sijaan: nämä ovat kiinteitä kuvia, jotka esittävät ympäristöä ja käytetään matkimaan heijastusta ilman säteenseurannan laskennallista vaativuutta. Kuutiokartat näytteistetään siihen tarkoitetulla menetelmällä suuntavektorin avulla, joka eroaa tavallisesta teksturoinnista.
Aiheesta muualla

Wikimedia Commonsissa on kuvia tai muita tiedostoja aiheesta .
Suosittu suomalainen 3D-alan sivusto ja foorumi (Arkistoitu – Internet Archive)
Povray
Realsoft 3D
Andrea Chénier

Andrea Chénier on Umberto Giordanon säveltämä ooppera, jonka libretto on saanut aiheensa ranskalaisen runoilijan André Chénierin elämästä. Ooppera edustaa tyyliltään verismiä. Oopperan libreton on kirjoittanut Luigi Illica.
Oopperan juoni punoutuu Ranskan vallankumouksen aikana eläneen runoilija André Chénierin ympärille, joka edustaa vallankumouksen ihanteita, mutta hänet tuomitaan kuolemaan. Hänen rakastettunsa Maddalena haluaa kuolla hänen kanssaan. Giordanon musiikki kuvastaa vallankumousaikojen ja rakastavaisten tunteiden kuohuntaa. Ooppera kuuluu italialaisen oopperan keskeisiin klassikoihin.
Ooppera esitettiin ensi kertaa La Scalassa 28. maaliskuuta 1896.
Anne Nurmi

Anne Nurmi
Anne Nurmi, oik. Anne Marjaana Wolff (s. 22. elokuuta 1968 Tampere) on suomalainen laulaja, säveltäjä ja kosketinsoittaja, joka soittaa Lacrimosa-nimisessä goottimetalliyhtyeessä.
Nuorempana Nurmi lauloi kirkkokuoroissa ja oppi soittamaan kosketinsoittimia.
Vuonna 1987 Nurmi perusti yhdessä toisen laulajan Jyrkin kanssa Noidat-nimisen goottirock-yhtyeen. Nimi vaihtui muotoon Two Witches myöhemmin samana vuonna, kun yhtyeen laulukieleksi vakiintui englanti. Yhtyeeseen liittyivät 1989 Nauku ja Toby.
Two Witchesin esiinnyttyä Euroopan kiertueellaan 1993 Lacrimosa-yhtyeen kanssa, Lacrimosan saksalaissyntyinen laulaja Tilo Wolff pyysi Nurmea soittamaan kosketinsoittimia kolmannella levyllään Satura. Wolff pyysi tämän jälkeen Nurmea mukaan yhtyeeseen pysyvästi. Lichtgestalt (2005) on pariskunnanselvennä yhdeksäs levy.
Aiheesta muualla

Lacrimosa
Anne Nurmi
Haastattelu (Arkistoitu – Internet Archive) (saksaksi)
Élisa Bonaparte

| Élisa |
| --- | --- |
 Compignanon kreivitär
 
Toscanan suurherttuatar
Valtakausi:  3. maaliskuuta 1809 – 1. helmikuuta 1814
Edeltäjä:  Kaarle II
Seuraaja:  Ferdinand III
Luccan ja Piombinon ruhtinatar
Valtakausi:  19. maaliskuuta 1805 – 18. maaliskuuta 1814
Edeltäjä:  Antonio I Boncompagni-Ludovisi
Seuraaja:  Maria Luisa (Lucca) Felice Boncompagni-Ludovisi (Piombino)

Syntynyt:  3. tammikuuta 1777 Ajaccio, Ranska
Kuollut:  7. elokuuta 1820 (43 vuotta) Triest, Itävalta
Puoliso:  Felice Pasquale Baciocchi (vih. 1797)
Lapset:  4
Koko nimi:  Maria Anna Elisa Bonaparte Baciocchi Levoy
Suku:  Bonaparte
Isä:  Carlo Buonaparte
Äiti:  Letizia Bonaparte
Uskonto:  roomalaiskatolisuus
Marie Anna Élise Bonaparte (13. tammikuuta 1777 Ajaccio – 7. elokuuta 1820 Triest), alun perin Maria Anna Elisa Buonaparte, oli Napoleon Bonaparten sisar ja vanhin Carlo Bonaparten ja Laetitia Bonaparten aikuiseksi selvinneistä tyttäristä.
Marie Anna Élise Bonaparte meni naimisiin korsikalaisen aatelismies Pasquale Bacciochin kanssa ja he saivat neljä lasta. Ensimmäisen keisarikunnan aikaan hän oli keisarillisen perheen jäsen. Napoleon suhtautui myönteisesti Marie Anna Élisen eroon miehestään ja antoi hänelle maaliskuussa 1805 Piombinon ja kesäkuussa Luccan ruhtinaskunnan ja nimitti hänet 1809–1814 Toscanan suurherttuattareksi.
Marie Anna Élise Bonapartella oli suuri vaikutus Italian asioihin. Hänen aviomiehensä kuitenkin palasi ja välit Napoleonin kanssa olivat ajoittain huonot, ja 1813–1814 hän juonitteli Joachim Muratin kanssa hänen asioissaan. Napoleonin syrjäyttämisen jälkeen Ferdinand III palautettiin Toscanan suurherttuaksi, ja Élisa vetäytyi Bolognaan ja Sant'Andreaan Triestin lähelle ”contessa di Compignanon” arvonimellä.
Andreas Beck (tennispelaaja)

| Andreas Beck |
| --- | --- |
 Andreas Beck US Openissa vuonna 2009
Henkilötiedot
Syntynyt: 5. helmikuuta 1986  Weingarten 
Kansalaisuus:   Saksa
Tennispelaaja
Pituus:  190 cm
Paino:  90 kg
Kätisyys:  vasen
Ammattilaisena:  2003–
Palkintorahat:  1 564 600 USD
Kaksinpeli
Paras sijoitus:  33. (2. marraskuuta 2009)
Turnausvoittoja:  0
Voitot/tappiot:  41–65
Grand Slam -turnauksissa
Australian avoimet:  2. kierros (2009, 2012)
Ranskan avoimet:  2. kierros (2009, 2010)
Wimbledon:  2. kierros (2010)
Yhdysvaltain avoimet:  2. kierros (2008, 2009, 2010)
Nelinpeli
Voitot/tappiot:  22–27
Aiheesta muualla
www.andi-beck.com
ITF
ATP
Andreas Beck (s. 5. helmikuuta 1986 Weingarten) on saksalainen tennispelaaja. Parhaimmillaan hän on ollut ATP-listan sijalla 33 marraskuussa 2009. Hän ei ole voittanut yhtään ATP-turnausta.
Grand Slam -turnauksissa hän on päässyt parhaimmillaan toiselle kierrokselle Australian avoimissa vuosina 2009 ja 2012, Ranskan avoimissa vuosina 2009 ja 2010, Wimbledonissa vuonna 2010 ja Yhdysvaltain avoimissa vuosina 2008–2010.
Aiheesta muualla

Wikimedia Commonsissa on kuvia tai muita tiedostoja aiheesta .
Andreas Beckin kotisivut (Arkistoitu – Internet Archive)
Andreas Beck profiili ATP:n kotisivuilla
Zakkurin steela

Zakkurin steela.
Zakkurin steela on Aleppon lounaispuolelta Tell Afisin rauniokummulta löydetty piirtokirjoitusta sisältävä steela. Steela on pystytetty todennäköisesti 700-luvun alussa eaa. ja sen piirtokirjoitus kertoo Hamatin ja Luasin kuningas Zakkuria vastaan nousseesta aramealais- ja anatolialaiskuninkaiden liitosta. Zakkurin steela on yksi harvoista tunnetuista arameankielisistä teksteistä, jotka dokumentoivat kaikkialla muinaisessa Lähi-idässä tunnettua profetiailmiötä. Steela on nykyisin Louvren kokoelmissa Pariisisa.
Steela

Zakkurin steela löytyi vuonna 1903 Aleppon lounaispuolella sijaitsevan Tell Afis -nimisen rauniokummun kaivauksissa. Nykyään Pariisin Louvressa säilytettävästä steelasta on säilynyt 103 cm korkea ja 62 cm leveä alaosa, joka sisältää osan siihen kaiverretusta arameankielisestä piirtokirjoituksesta. Yläosa, joka on esittänyt jalustalla seisovaa hahmoa, mahdollisesti Zakkuria itseään, ei ole säilynyt.
Aramealainen Zakkur oli Hamatin ja Luasin kuningas, joka tunnetaan myös nuolenpääteksteistä Assyrian kuninkaan Adad-nirari III:n (810–783 eaa.) vastustajana. Hamat sijaitsee Orontesjoen varrella Damaskoksen ja Aleppon puolivälissä; samalla paikalla on nykyisin Haman kaupunki. Luas, joka tunnetaan myös nimellä Nuhasse, sijaitsi Alepposta lounaaseen. Hadrak (arameaksi Ḥazrak), joka mainitaan myös Raamatussa yhdessä Damaskoksen ja Hamatin kanssa (Sak. 9:1), puolestaan yhdistetään yleensä steelan löytöpaikkaan Tell Afisiin.
Steela on todennäköisesti pystytetty 700-luvun eaa. alussa. Se on omistettu Iluwer-jumalalle, joka tunnetaan syyrialaisissa lähteissä säänjumalana ja joka mahdollisesti oli löytöpaikkansa Tell Afisin/Hadrakin suojelija. Teksti kertoo Zakkuria vastaan nousseesta aramealais- ja anatolialaiskuninkaiden koalitiosta, jota johti Damaskoksen kuningas Bar-Hadad. Steelan mukaan Zakkur onnistui jumalansa Baalsamainin avulla säilyttämään valtansa Hamatissa, Luasissa ja Hadrakissa. Mahdollista on, että hän sai apua myös Adad-nirari III:lta, joka vuonna 796 eaa. alisti Bar-Hadadin vasallikseen.
Zakkurin steela on yksi harvoista tunnetuista arameankielisistä teksteistä, jotka dokumentoivat kaikkialla muinaisessa Lähi-idässä tunnettua profetiailmiötä. Zakkur kertoo Baalsamainin vakuuttaneen hänelle tukeaan ”profeettojen ja näkijöiden kautta”, ja steelan siteeraama profetia alkaa niin Assyriasta kuin Raamatustakin tutulla profeetallisella fraasilla ”Älä pelkää.”
Piirtokirjoituksen teksti

Steelan etupuoli
Steelan vasen sivu
Steelan oikea sivu
Vasemman sivun noin 30 ja oikean sivun toiset noin 30 riviä tekstiä ovat tuhoutuneet.  Etupuolen ”profeetoiksi ja näkijöiksi” käännetyt monikkomuotoiset arameankieliset sanat ovat ḥzyn, joka vastaa heprean sanaa ḥ̣ōzê ”näkijä”, ja ‘ddn joka on sukua Raamatussa mainitun näkijä Iddon (2. Aik. 9:29; 12:15; 13:22) nimelle. Vasemman sivun ”saavutukseni” on kirjaimellisesti ”kätteni teot”.
Yövuoro (EP)

| Yövuoro Abduktio |
| --- | --- | --- |

EP-levyn tiedot
 Äänitetty : Fantom Studio, Tampere
 Julkaistu: 26. heinäkuuta 2006
 Formaatti: CD, 7” vinyyli
 Tyylilaji: hardcore punk
 Kesto: 10.51
 Levy-yhtiö: Combat Rock Industry Evil Corporation
Listasijoitukset
  Suomen virallinen singlelista: 6.
Abduktion muut julkaisut
| Tuli kulje kanssani 2005 | Yövuoro 2006 | Thermidor 2008 |
Yövuoro on hardcore punk -yhtye Abduktion EP-levy, joka julkaistiin 26. heinäkuuta 2006 Combat Rock Industryn ja Evil Corporationin yhteisjulkaisuna. Kappaleiden sanat on merkitty kansilehtiseen suomen lisäksi myös englannin kielellä. Yhtye on albumilla ottanut pesäeroa suoraviivaiseen hardcoreen, ja kappaleet ovat edeltäviä julkaisuja tunnelmallisimpia ja emotionaalisempia.
Albumi debytoi Suomen virallisen singlelistan kuudennella sijalla, ja se pysyi listalla yhteensä neljä viikkoa.
Vastaanotto

EP sai hyvän vastaanoton. Imperiumin Tuomas Valtanen antoi albumille arvosanan 7+. Hän nosti sen kantavaksi voimaksi kappaleiden grooven, ja piti laulun ulosannin raivokkuutta  toimivana ainakin intensiiviseksi minialbumiksi tiivistettynä. Lammaszinen Markus Veijalainen piti yhtyeen tuoretta, melodisempaa otetta yhdistettynä raivoon, ja piti sitä kokonaisuudessaan miellyttävänä kuuntelukokemuksena.
Kappaleet

Jatkettu loukkaus – 2.51
Pitkät kihlajaiset – 3.13
Länsirannalta ei mitään uutta – 3.10
Yövuoro – 1.37
Arvostelut

Imperiumi.net: 7+/10
Lammaszine: positiivinen
Aiheesta muualla

Discogs: Abduktio – Yövuoro
Always (Irving Berlinin kappale)

Always on Irving Berlinin säveltämä ja sanoittama yhdysvaltalainen musiikkikappale vuodelta 1925.
Laulu on herkkä rakkauslaulu, jossa puhuja kuvailee kestävää rakkauttaan. Irving Berlin tarkoitti laulun häälahjaksi uutta vaimoaan Ellin Mackayta kohtaan. Mackay oli Berlinin toinen vaimo; ensimmäinen vaimo oli kuollut traagisesti häämatkalla saamaansa tautiin. Berlin on kirjoittanut tälle muistolaulun "When I Lost You". Musiikillisesti "Always" sisältää kaksi modulaatiota ja on vahvasti melodinen sävelteos.
"Always" on noussut erääksi Berlinin kaikkein suosituimmista lauluista, ja sen ovat esittäneet esimerkiksi Ella Fitzgerald, Frank Sinatra, Billie Holiday ja Marvin Gaye.
Andrea Cesalpino

| Andrea Cesalpino |
| --- | --- |
 Andrea Cesalpino
Henkilötiedot
Syntynyt: 1524 tai 1525
Kuollut: 23. helmikuuta 1603
Kansalaisuus:  Italia
Koulutus ja ura
Oppilaat:  Michele Mercati
Tutkimusalue:  taksonomia
Andrea Cesalpino (lat. Andreas Cæsalpinus, joskus myös Cesalpinus) (1524 tai 1525 – 23. helmikuuta 1603) oli italialainen lääkäri, filosofi ja kasvitieteilijä. Hän esitti vuonna 1583 ensimmäisen yrityksen luokitella kasvit pelkästään niiden biologisten ominaisuuksien pohjalta. Modernin biologisen taksonomian 1600-luvun lopulla luoneet luonnontutkijat havaitsivat Cesalpinon ennakoineen merkittävästi heidän ajatuksiaan.
Cesalpinon nimeämien kasvien tieteellisissä nimissä käytetään nimen perään lisättävää auktorilyhennettä "Cesalpino".
Aiheesta muualla

Kuvia tai muita tiedostoja aiheesta Andrea Cesalpino Wikimedia Commonsissa
Andrea Cassarà

| Mitalit | Mitalit | Mitalit |  |
| --- | --- | --- | --- |
|  Andrea Cassarà |  Andrea Cassarà |  Andrea Cassarà |  |
Maa:   Italia
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | floretti, joukkuekilpailu |  |
|  Kultaa | Lontoo 2012 | floretti, joukkuekilpailu |  |
|  Pronssia | Ateena 2004 | floretti, yksilökilpailu |  |
Andrea Cassarà (s. 3. tammikuuta 1984 Passirano, Brescia) on italialainen miekkailija.
Vuoden 2004 kesäolympialaisissa Ateenassa Cassarà voitti kultaa floretin joukkuekilpailussa ja sai lisäksi pronssimitalin sen yksilökilpailussa. Kesäolympialaisissa 2008 Pekingissä hän kilpaili vain floretin yksilökilpailussa ja jäi siinä kuudennelle sijalle. Vuoden 2012 kesäolympialaisissa Lontoossa hän sijoittui floretin yksilökilpailussa viidenneksi ja oli jälleen mukana voittamassa kultaa sen joukkuekilpailussa.
Aiheesta muualla

Kuvia tai muita tiedostoja aiheesta Andrea Cassarà Wikimedia Commonsissa
Ana Dulce Félix

| Mitalit | Mitalit | Mitalit |  |
| --- | --- | --- | --- |
|  Félix Lontoon olympiamaratonilla 2012. |  Félix Lontoon olympiamaratonilla 2012. |  Félix Lontoon olympiamaratonilla 2012. |  |
Maa:   Portugali
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 10 000 m |  |
|  Kultaa | Amsterdam 2016 | puolimaratonin joukkuekilpailu |  |
|  Hopeaa | Amsterdam 2016 | 10 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Amman 2009 | joukkuekilp. |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Kultaa | Bryssel 2008 | joukkuekilp. |  |
|  Kultaa | Dublin 2009 | joukkuekilp. |  |
|  Kultaa | Albufeira 2010 | joukkuekilp. |  |
|  Hopeaa | Velenje 2011 | henkilökoht. |  |
|  Hopeaa | Velenje 2011 | joukkuekilp. |  |
|  Hopeaa | Szentendre 2012 | henkilökoht. |  |
|  Pronssia | Albufeira 2010 | henkilökoht. |  |
|  Pronssia | Belgrad 2013 | henkilökoht. |  |
|  Pronssia | Lissabon 2019 | joukkuekilp- |  |
Ana Dulce Félix (s. 23. lokakuuta 1982 Azurém) on portugalilainen kestävyysjuoksija.
Félix on 10 000 metrin Euroopan mestari vuoden 2012 EM-kisoista Helsingistä ajalla 31.44,75. Hän sai samalla matkalla EM-hopeaa Amsterdamissa 2016 ajalla 31.19,03 sekä oli seitsemäs Barcelonassa 2010 ja kahdestoista Zürichissä 2014. Hän voitti Amsterdamissa 2016 kultaa puolimaratonin joukkuekilpailussa, henkilökohtaisessa kilpailussa hän sijoittui 12:nneksi. MM-kilpailujen 10 000 metrillä hän on sijoittunut kahdeksanneksi Daegussa 2011, 12:nneksi Berliinissä 2009, 13:nneksi Moskovassa 2015 ja 19:nneksi Pekingissä 2015.
Félix sijoittui Lontoon olympialaisissa 2012 maratonilla 20:nneksi. Hän oli neljäs New Yorkin maratonilla 2011.
Félix on saavuttanut maastojuoksun EM-kilpailuissa hopeaa 2011 ja 2012 sekä pronssia 2010 ja 2013. Lisäksi hän oli kuudes 2009, kahdeksas 2019 ja 17:s 2008. Joukkuekilpailussa hän voitti Euroopan-mestaruuden 2008, 2009 ja 2010 sekä sai EM-hopeaa 2011 ja pronssia 2019. Maastojuoksun MM-kilpailuissa hän sijoittui vuonna 2009 henkilökohtaisessa kilpailussa 15:nneksi ja sai joukkuekilpailussa pronssia. Puolimaratonin MM-kilpailuissa hän oli 13:s 2008.
Félix on pitänyt hallussaan Portugalin ennätystä puolimaratonilla.
Henkilökohtaiset ennätykset

Lähde: IAAF
3 000 metrin juoksu: 8.58,03 (2009)
5 000 metrin juoksu: 15.08,02 (2009)
10 000 metrin juoksu: 31.19,03 (2016)
Puolimaraton: 1.08.33 (2011)
Maraton: 2.25.15 (2015)
Aiheesta muualla

Kuvia tai muita tiedostoja aiheesta Ana Dulce Félix Wikimedia Commonsissa
Zakspeed 881

| Zakspeed 881 Zakspeed 881B |
| --- | --- |

Talli:  West Zakspeed Racing
Suunnittelija(t):  Heinz Zollner ja Chris Murphy
Kuljettajat:   Piercarlo Ghinzani  Bernd Schneider
Teknisiä tietoja
Renkaat:  G Goodyear
Polttoaine:  Shell
Runko:  hiilikuitumonokokki
Moottori:  Zakspeed 1500/4 L4T
Voimansiirto:  6-vaihteinen manuaali
Kilpailuhistoria
Debyytti:  Brasilian GP 1988
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Zakspeed 881 ja sen kehitysversio Zakspeed 881B oli Chris Murphyn ja Heinz Zollnerin suunnittelema Formula 1 -auto, jota saksalainen Zakspeed-talli käytti kaudella 1988. Voimanlähteenä autossa oli Zakspeedin oma nelisylinterinen turbomoottori. Autolla kilpailuissa ajoivat italialainen Piercarlo Ghinzani ja saksalainen Bernd Schneider.
Kuljettajilla oli vaikeuksia selvitä kilpailukyvyttömällä autolla karsinnasta itse kilpailuun. Schneider ajoi kahdesti maaliin ollen 12. ja 13. Ghinzani selvisi kolmesti ruutulipulle joukon hännillä ollen 15. ja kahdesti 14. Aika-ajoissa Schneider oli parhaimmillaan kahdesti 15. Italian GP:hin talli sai käyttöönsä B-version autostaan, mutta sillä ei edes päästy maaliin kertaakaan.
Teknisiä tietoja

Moottori: Zakspeed 1500/4 1,5 L4T
Renkaat: Goodyear
Polttoaine: Shell
Paino: 560 kg
Polttoainetankin tilavuus: 150 L
Formula 1 -tulokset

(lihavointi tarkoittaa paalupaikkaa ja kursivointi kilpailun nopeinta kierrosta.)
| Vuosi | Talli | Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1988 | Zakspeed | Zakspeed L4T G |  | BRA | SMR | MON | MEX | CAN | USE | FRA | GBR | GER | HUN | BEL | ITA | POR | ESP | JPN | AUS | 0 | 11. |
| 1988 | Zakspeed | Zakspeed L4T G | Piercarlo Ghinzani | DNQ | Kesk. | Kesk. | 15 | 14 | DNQ | DSQ | DNQ | 14 | DNQ | Kesk. | Kesk. | DNQ | DNQ | DNQ | Kesk. | 0 | 11. |
| 1988 | Zakspeed | Zakspeed L4T G | Bernd Schneider | DNQ | DNQ | DNQ | Kesk. | DNQ | DNQ | Kesk. | DNQ | 12 | DNQ | 13 | Kesk. | DNQ | DNQ | Kesk. | DNQ | 0 | 11. |
Arabian aakkoset

Arabian aakkoset ovat arabian kielen kirjoittamiseen käytetyt arabialaisen kirjaimiston kirjaimet. Arabian perusmerkistöön kuuluu 28 konsonanttikirjainta. Näistä merkeistä kolmea käytetään myös pitkien vokaalien /a:/, /u:/ ja /i:/ merkkeinä. Koska lyhyitä vokaaleja ei merkitä muualla kuin Koraanissa, oikeat lyhyet vokaalit on lukijan vain tiedettävä. Myöskään konsonanttien kahdennusta ei yleensä merkitä.
Kirjaimet, niiden nimet ja ääntämys:
| Kirjain | Kirjaimen nimi | Klassinen ääntämys | Murteellisia ääntämyksiä |
| --- | --- | --- | --- |
| ا | alif | /aː/ |  |
| ب | baː | /b/ |  |
| ت | taː | /t/ |  |
| ث | θaː | /θ/ | /t/ /s/ |
| ج | ʤiːm | /ʤ/ | /g/ /ʒ/ |
| ح | ḥaː | /ħ/ |  |
| خ | khaː | /x/ |  |
| د | daːl | /d/ |  |
| ذ | ðaːl | /ð/ | /d/ /z/ |
| ر | raː | /r/ |  |
| ز | zain/ zaːi | /z/ |  |
| س | siːn | /s/ |  |
| ش | šiːn | /ʃ/ |  |
| ص | ṣaːd | /sˤ/ |  |
| ض | ḍaːd | /dˤ/ |  |
| ط | ṭaː | /tˤ/ |  |
| ظ | ẓaː | /ðˤ/ |  |
| ع | ʕain | /ʕ/ |  |
| غ | ghain | /ɣ/ | /g/ |
| ف | faː | /f/ |  |
| ق | qaːf | /q/ | /g/ /ʔ/ |
| ك | kaːf | /k/ |  |
| ل | laːm | /l/ |  |
| م | miːm | /m/ |  |
| ن | nuːn | /n/ |  |
| ه | haː | /h/ |  |
| و | waw | /w/ /u:/ | /o:/ |
| ي | jaː | /j/ /i:/ | /e:/ |
| أ | hamza | /ʔ/ |  |
Pitkiä vokaaleja merkitään kirjaimilla ا (ā), ي (ī) ja و (ū).
Lyhyet vokaalit merkitään lisämerkeillä konsonanttikirjainten päälle tai alle, esimerkiksi d-kirjaimen kanssa: دَ /da/, دِ /di/, دُ /du/.
Kaksoiskonsonantin merkkinä on kirjaimen päälle merkittävä lisämerkki  ّ (šadda), esimerkiksi دّ /dd/.
Aiheesta muualla

Kuvia tai muita tiedostoja aiheesta Arabian aakkoset Wikimedia Commonsissa
AmCham Finland

Amcham Finland on kansainvälinen bisnesverkosto, jonka tehtävänä on liiketoimintaympäristön kehittäminen. Amcham on Suomessa rekisteröity itsenäinen, poliittisesti riippumaton ja voittoa tavoittelematon yhdistys, jonka toiminta rahoitetaan kokonaisuudessaan jäsenmaksuilla.
Toiminta

Amcham tarjoaa jäsenistölleen kasvuohjelmia ja yhteiskunnalliseen vaikuttamiseen keskittyneitä foorumeita. Viime vuosina järjestö on profiloitunut erityisesti Pohjoismaihin sijoittuneiden ulkomaisten investoijien toiminta- ja kasvuedellytysten puolestapuhujana, Suomen vetovoimatekijöiden kehittäjänä sekä suomalaisten kasvuyritysten tukijana.
Tärkeimmät kasvuohjelmat ovat Suomessa toimivien maajohtajien verkosto Country Managers Network, Yhdysvaltain markkinoille pyrkivien kasvuyritysten valmennusohjelma Launchpad USA, Strategic Talent Working Group - joka keskittyy kykyjen houkuttelemiseen ja pitämiseen Suomeen, digilisaatioon keskittyneiden yritysten ja päättäjien välinen Digitalization Working Group, sekä puolustusteollisuuden verkosto Defence Industry Dialogue.
Amcham Finlandin toimipaikka sijaitsee Helsingissä. Organisaation toimintakieli on englanti.
Johto

Ylintä päätösvaltaa käyttää yhdistyksen vuosikokous, joka järjestetään perinteisesti maalis-huhtikuussa. Se valitsee yhdistyksen hallituksen kahden vuoden kaudeksi kerrallaan.
Yhdistyksen hallituksessa ovat tällä hetkellä Tomi Ere, Christiane Temminghoff, Jan Ollila, Karolina Burmeister, Kimmo Havu, Rolf Ladau, Janne Tägström, Austin Vance, Ville Sipiläinen, Kristiina Laresvuo
ja Jari Mielonen.
Hallituksen puheenjohtajana on August Associates Partneri Tomi Ere ja Dittmar & Indreniuksen partneri Jan Ollila.
Amchamin toimintaa on vuodesta 2018 johtanut Alexandra Pasternak-Jackson. Vuosina 2007 - 2017 Amcham Finlandia johti Kristiina Helenius.